
Parlamentul  României

Camera  Deputaţilor
  Comisia pentru muncă                                                                                                    Comisia pentru sănătate 

     şi protecţie socială                                                                                                                şi familie
Bucureşti, 3 aprilie 2014                                                                                                    Bucureşti, 3 aprilie 2014

        Nr.4c-7/88                                                                                                                     Nr.4c-8/70                
RAPORT  COMUN
asupra proiectului de Lege pentru modificarea şi completarea art.59 din Legea nr.448/2006 privind protecţia şi promovarea drepturilor persoanelor cu handicap
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie, au fost sesizate, prin adresa nr. PLx 71/2014 din 24 februarie 2014, cu dezbaterea pe fond, în procedură obişnuită, a proiectului de Lege pentru modificarea şi completarea art.59 din Legea nr.448/2006 privind protecţia şi promovarea drepturilor persoanelor cu handicap.
La întocmirea prezentului raport comun, comisiile au avut în vedere:

· avizul favorabil al Consiliului Legislativ (nr.1046/27.09.2013)
· avizul favorabil al Comisiei juridice, de disciplină şi imunităţi (nr.4c-11/168/05.03.2014)
· avizul favorabil al Comisiei pentru administraţie publică şi amenajarea teritoriului (nr.4c-6/11.03.2014)

· avizul favorabil al Comisiei pentru egalitatea de şanse pentru femei şi bărbaţi (nr.37/215/12.03.2014)

· punctul de vedere al Guvernului (nr.2646/20.12.2013)
Proiectul de lege are ca obiect de reglementare modificarea şi completarea art.59 din Legea nr.448/2206 privind protecţia şi promovarea drepturilor persoanelor cu handicap, republicată, cu modificările şi completările ulterioare, în sensul ca persoanele cu handicap a căror afecţiune a generat deficienţe funcţionale şi/sau structural-anatomice într-un stadiu ireversibil şi pentru care comisia de evaluare a stabilit un termen permanent de valabilitate a certificatului de încadrare în grad şi tip de handicap, să fie excluse de la obligativitatea evaluărilor perioadice stabilite de lege, reglementându-se situaţiile în care aceste persoane se prezintă pentru reevaluare.

În conformitate cu prevederile art. 63 din Regulamentul Camerei Deputaţilor republicat, cele două comisii au dezbătut separat proiectul de lege.

Membrii Comisiei pentru muncă şi protecţie socială au dezbătut proiectul de lege în şedinţa din 25 martie 2014. La lucrările comisiei şi-au înregistrat prezenţa 23 deputaţi, din totalul de 24 membri ai comisiei.

La dezbateri au participat, în conformitate cu prevederile art.55 din Regulamentul Camerei Deputaţilor doamna Georgeta Bratu – Secretar de Stat şi domnul Iulian Aldea, director adjunct, Ministerul Muncii, Familiei, Protecţiei Sociale şi Persoanelor Vârstnice.

Membrii Comisiei pentru sănătate şi familie au dezbătut proiectul de lege în şedinţa din 2 aprilie 2014. La lucrările comisiei şi-au înregistrat prezenţa 17 deputaţi, din totalul de 18 membri ai comisiei.

La dezbateri a participat, în conformitate cu prevederile art.55 din Regulamentul Camerei Deputaţilor, doamna Daniela Juravlea – director, Ministerul Muncii, Familiei, Protecţiei Sociale şi Persoanelor Vârstnice.
Raportul comun a fost adoptat cu majoritate de voturi.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.
Proiectul de lege a fost adoptat de Senat în şedinţa din 18 februarie 2014.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.
În urma finalizării dezbaterilor, membrii celor două Comisii propun Plenului Camerei Deputaţilor adoptarea proiectului de lege cu amendamente, prezentate în Anexa la prezentul raport comun.

MIHĂIŢĂ GĂINĂ





FLORIN BUICU

Întocmit                                                                                                                                           
Gheorghe Marinescu – şef birou

Lidia Vlădescu – expert parlamentar







Cristina Bologan – consilier parlamentar                                    
ANEXA
Amendamente admise
În urma finalizării dezbaterilor, Comisiile propun adoptarea proiectului de lege cu următoarele amendamente:
	Nr. crt.
	Text 

act normativ de bază
	Text 

adoptat de Senat
	Text propus de Comisii
(autorul amendamentului)
	Motivare

amendamente

	1. 
	
	Titlul legii

Lege pentru modificarea şi completarea art.59 din Legea nr.448/2006 privind protecţia şi promovarea drepturilor persoanelor cu handicap


	Nemodificat 
	

	2. 
	
	Articol unic. – Articolul 59 din Legea nr.448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr.1 din 3 ianuarie 2008, cu modificările şi completările ulterioare, se modifică şi se completează după cum urmează:


	Nemodificat 
	

	3. 
	Art.59. - Persoanele cu handicap au următoarele obligaţii: 
..............................................
c) să se prezinte pentru reevaluare, la solicitarea structurilor competente în domeniu, indiferent de termenul de valabilitate al certificatului de încadrare în grad şi tip de handicap;

	1. La alineatul (1), litera c) va avea următorul cuprins:
“c) să se prezinte pentru reevaluare, la solicitarea structurilor competente în domeniu, cu excepţia persoanelor cu handicap a căror afecţiune a generat deficienţe funcţionale şi/sau structural-anatomice într-un stadiu ireversibil, care nu pot urma programe de recuperare şi pentru care comisia de evaluare a stabilit un termen permanent al certificatului de încadrare în grad şi tip de handicap;”


	1. La alineatul (1), litera c) se modifică şi va avea următorul cuprins:
“c) să se prezinte pentru reevaluare, la solicitarea structurilor competente în domeniu, cu excepţia persoanelor cu handicap a căror afecţiune a generat deficienţe funcţionale şi/sau structural-anatomice într-un stadiu ireversibil, care nu pot urma programe de recuperare şi pentru care comisia de evaluare a stabilit un termen permanent de valabilitate a certificatului de încadrare în grad şi tip de handicap;”

Autori: Comisia pentru muncă şi protecţie socială şi Comisia pentru sănătate şi familie

	Pentru respectarea normelor de tehnică legislativă.

Pentru unitate de terminologie şi corectitudinea formulării. 

	4. 
	__
	2. După alineatul (1) se introduce un nou alineat, alin.(11), cu următorul cuprins:
“(11) Persoanele pentru care comisia de evaluare a stabilit un termen permanent al certificatului de încadrare în grad şi tip de handicap se prezintă pentru reevaluare în situaţia în care solicită acest lucru ca urmare a agravării condiţiei lor medico-psihosociale sau în cazul în care sunt convocaţi de către structurile competente în cazul unor suspiciuni justificate în respectarea prevederilor legale privind încadrarea în grad şi tip de handicap.”


	2. După alineatul (1) se introduce un nou alineat, alineatul (2), cu următorul cuprins:

“(2) Persoanele pentru care comisia de evaluare a stabilit un termen permanent de valabilitate a certificatului de încadrare în grad şi tip de handicap se prezintă pentru reevaluare în următoarele situaţii:
a) solicită acest lucru ca urmare a agravării condiţiei lor medico-psihosociale;

b) sunt convocate de către structurile competente în cazul existenţei unor suspiciuni justificate privind încălcarea prevederilor legale referitoare la încadrarea în grad şi tip de handicap.”

Autori: Comisia pentru muncă şi protecţie socială şi Comisia pentru sănătate şi familie


	Întrucât art.59 are un singur alineat, textul nou introdus se va numerota ca alin.(2).

Pentru claritatea şi rigoarea exprimării, precum şi în vederea corelării cu terminologia utilizată în legislaţia în materie.

În scopul respectării normelor gramaticale şi lingvistice şi pentru evitarea repetiţiei expresiei „în cazul”, a fost modificată structura textului, fiind introduse lit.a) şi b).

